Source: http://docplayer.hu/2037881-A-hiv-virussal-valo-megfertozes-buntetojogi-vonatkozasai.html
Timestamp: 2018-03-22 04:54:47+00:00

Document:
A HIV-vírussal való megfertőzés büntetőjogi vonatkozásai - PDF
A HIV-vírussal való megfertőzés büntetőjogi vonatkozásai
Download "A HIV-vírussal való megfertőzés büntetőjogi vonatkozásai"
1 A HIV-vírussal való megfertőzés büntetőjogi vonatkozásai Nogel Mónika Témavezető: Dr. Kovács Gábor dékánhelyettes, egyetemi docens I. Bevezető gondolatok Minden kornak megvan a maga pestise. Napjainkban az AIDS vívta ki magának ezt a nem túl hízelgő megnevezést. 1 E tünetegyüttes egy olyan kor szimbólumává vált, amelyben a félelem, előítélet és irracionalitás küzd az értelemmel, a felelősséggel és a közösségi erőfeszítésekkel. Olyan társadalmi erőket (politikai szenvedélyeket, önvédelmi reflexeket, szegregációs törekvéseket, fajgyűlöletet stb.) képes életre kelteni, melyekről hajlamosak voltunk azt hinni, hogy már nem támadhatnak fel, így e betegséget az általa okozott mortalitásnál is nagyobb mértékben teszik félelmetessé virulens társadalmi következményei mindenekelőtt e kórnak a társadalmi kötelékekre gyakorolt romboló hatása. 2 A történelem során bármilyen járvány sújtotta a lakosságot, a fertőzöttek között mindig voltak olyanok, akik többé-kevésbé megmagyarázható módon túlélték a betegséget. A HIV-vírus azonban éppen a védekezési rendszer elemeit támadja meg és roncsolja szét, így a szervezet képtelen úrrá lenni a betegségen és egyelőre nincs olyan gyógyszeres készítmény, amely megelőzhetné a bajt vagy meggyógyítaná a beteget. 3 A kór elterjedtségének és gyógyíthatatlanságának ténye önmagában még nem szolgálhat magyarázatul a kérdésre, miért kap helyet e téma egy büntetőjogi tárgyú dolgozatban. Általában elmondható, hogy az emberek többsége medicinális, vagy legfeljebb társadalmi oldalról vizsgálja a betegséget. Az AIDS-pandémia kitörését követően azonban hamarosan nyilvánvalóvá vált, hogy erre az egészségügyi válságra nincs egyszerű válasz, mert a betegség orvosi, társadalmi és jogi problémák egész sorát veti fel, melyek megoldása az egész világ számára félelmetes feladatot jelent. 4 Nem lehet e körben kétséges a büntetőjog létjogosultsága sem. Magyarországon egyelőre nincs érdemleges AIDS-diskurzus, nincs a kérdésnek (nem orvosi jellegű) irodalma sem. Felmerülhet a kérdés, miért jelent ez problémát. Válaszul Léderer Pál sorait idézem: az,,aids a társadalmi kötelékekre gyakorolt romboló hatása révén még a jogállamiság komoly hagyományaival rendelkező országokra is nem lebecsülendő veszélyt jelent. Hosszú évtizedes demokratikus hagyományok és toleranciára való képesség híján, a 1 A pestis az a metafora, amelyet leggyakrabban alkalmaznak az AIDS-járványra. Sontag, 1990, Beauchamp, 1994, Pécsi, 1994, Balogh, 2003, 28. Optimi nostri
2 sok mindenben bizonytalan, sok mindentől szorongó magyar állampolgár számára még fontosabbnak tűnik a széles körű tájékoztatás. 5 Visszagondolva a közelmúltban napvilágra került olyan esetekre, ahol a büntetőjog vasszigorral próbált lesújtani olyan HIV-vírussal fertőzött fiatalokra akik a vádak szerint szándékosan megfertőzték vagy a fertőzés veszélyének tették ki szexuális partnereiket, és nem tudtak a bíróságok felelősségre vonni közülük senkit, már kikristályosodnak a tanulmány megszületésének indokai. Kutatásaim során azokat az okokat igyekeztem feltérképezni, melyek e probléma fennállását okozzák. A tanulmány kilenc fejezetre bontható, a fertőzés/betegség bemutatása után az általános jogi kérdések kerülnek tárgyalásra. A dolgozat gerincét a HIV-vírussal való megfertőzés büntetőjogi relevanciájának vizsgálata képezi, mely számba veszi a lehetséges pönalizálási módokat, végezetül alternatív megoldásként egy önálló bűncselekmény lehetséges formáját és tartalmát vázolja fel. Dolgozatomban igyekeztem megteremteni az egyensúlyt a statikus leíró részek és a gyakorlati tapasztalatok dinamikusabb elemzése között. Az olvasó számára a tanulmány lehetőséget biztosít a témában jártas hazai és külföldi szakemberek véleményének megismerésére is, hiszen helyet kapott a műben az intézménnyel összefüggő egyes részkérdésekre vonatkozó nézetek szisztematikus elemzése. Mivel a felmerülő kérdésekhez és problémákhoz alapvetően kritikai szemlélettel közelítettem, az ezzel kapcsolatos egyéni megállapítások és vélemények is elmaradhatatlan részei dolgozatomnak. II. A HIV-vírusról és az AIDS-ről általában Mielőtt a HIV-fertőzéssel és AIDS-el kapcsolatos jogi kérdésekre rátérnék, fontosnak tartom röviden szólni a vírus és betegség természetéről, sajátosságairól. 1. A HIV és az AIDS A HIV (Human Immunodeficiency Virus) egy különleges vírusfajta, 6 mely ellen a szervezetnek nehéz harcolni. E vírusok beágyazzák génjeiket a megtámadott sejt DNSébe, így minden olyan további sejt, mely ebből a gazdasejtből alakul ki, fertőzött lesz. A vírus megtalálható a fertőzött testnedveiben, vagyis a vérben, ondóváladékban, hüvelyváladékban és az anyatejben. A HIV egy bizonyos fajta fehérvérsejtet támad meg, ez a CD4+ T-limfocitasejt. 5 Léderer, 1994, 9. 6 Retrovírus. 217 Optimi nostri 2009
3 1. ábra: A HIV-vírus felépítése 1 A vírus az immunrendszert támadja meg, ahogy a szervezet CD4+ sejtszáma csökken, úgy válik egyre védtelenebbé az emberi test a betegségekkel szemben. Ha a CD4+ T-limfocita sejtszám a kritikusra csökken, kialakul a szerzett immunhiányos tünet-együttes, az AIDS. Az AIDS (Acquired Immune Deficiency Syndrome) tehát a HIV által okozott betegség. A HIV kórlefolyását öt szakaszra lehet bontani: 2 1. szakasz: a lappangási időszak, ez a HIV-fertőzéstől számított 3-4 hetet foglalja magában, 2. szakasz: a primer, vagy akut HIV-tünettegyüttes megjelenésének ideje, melynek főbb tünetei a nyirokcsomók megnagyobbodása, láz, fáradtság, bőrkiütések, melyek a fertőzést követő 3 6 héten jelentkeznek, s utána napokon belül elmúlnak, 3. szakasz: a krónikus tünetmentes HIV-betegség. Ezalatt a beteg tünetmentes, de a CD4+ T limfociták száma fokozatosan csökken, ez a szakasz akár 8 évig is eltarthat, 4. szakasz: a tünetes HIV-betegség, ilyenkor fogyás, láz, nyirokcsomók megnagyobbodása, hasmenés jelentkezik, mely akár 1 hónapig is eltarthat, 5. szakasz: a kifejlett HIV-betegség, az AIDS-stádiuma, amikor megjelennek a toxoplazmák az agyban, tüdőgyulladás, gombás fertőzések a bőrön, tumorok. Ennek időtartama fél évtől 2 évig terjed, s ezt halál követi. A fertőzés tehát mindenképpen definitív. 3 Így van ez annak ellenére, hogy a tudomány mai állása során, a vírus korai felismerése esetén a kórlefolyás jelentősen meghosszabbítható. 4 A halálos kimenetel 1 2 Bánhegyi D. Tóth Füst, 2001, Hazafi, 2003, 1. Optimi nostri
4 bizonyossági foka szolgál legfőképp magyarázatul arra, miért fontos a prevencióra helyezni a hangsúlyt, s felvetni még a büntetőjognak, mint ultima rationak 5 esetleges igénybevételét is a járvány megfékezésére. 2. A vírus terjedése A HIV három fő módon terjed: nemi érintkezés útján, anyáról gyermekre és az egyik ember vérének a másikba való átkerülése útján. 6 A HIV-vírus átvitelének legfőbb módjai: Ondó és női nemi váladékok útján Hüvelybe történő nemi érintkezés során nőről férfira vagy férfiról nőre Végbélbe történő nemi érintkezés során férfiról nőre vagy férfiról férfira Oralis-genitalis nemi érintkezés során férfiról nőre vagy nőről férfira Mesterséges megtermékenyítés útján A fertőzött vérének vagy szöveteinek átkerülésével Vérátömlesztés során Szervátültetéssel Közösen használt tűvel (pl. kábítószerezés esetén) Fertőzött éles eszközzel való sérülés és fertőzött vér nyálkahártyára való jutása során Anyáról magzatra vagy újszülöttre Szülés során Anyatejjel Méhlepényen át 3. A HIV-fertőzés átvitelének kockázata A fertőzés átvitele a fertőzött egyén testnedveivel, váladékaival történhet a vírustartalmú sejtek és a szabad vírusok bejutása révén. Fertőzött vérrel való transzfúzió során az átvitel valószínűsége 90% feletti, a HIV-pozitív terhes nők újszülöttjei 15 30%-os valószínűséggel fertőződhetnek meg. Fertőzött tűhasználat esetén a vírus átadásának esélye 0,5-1% közötti. Bár a HIV-fertőzöttek többsége 4 Bánhegyi Dénes, a Szent László Kórház osztályvezető főorvosa szerint egyes fertőzöttek 3 év alatt jutnak el a végső stádiumba, másoknál a folyamat 15 évig tart, s ebben a modern gyógyszereknek nagy szerepük van. 5 30/1992. (V.26.) AB határozat: A büntetőjog a jogi felelősségi rendszerben az ultima ratio. Társadalmi rendeltetése, hogy a jogrendszer egészének szankciós záróköve legyen. 6 Bánhegyi D. Tóth Füst, 2001, Optimi nostri 2009
5 szexuális úton kapja el a kórt (75 80%-ban), 7 a vírus ily módon történő átvitelének viszonylag kicsi a valószínűsége. Heteroszexuális kapcsolatban, hüvelyi közösülés esetén, ha a férfi fertőzött, a fertőzés átvitelének valószínűsége 0,3%, fordított esetben 0,3 0,1%, egy nemi aktusra számítva. Anális közösülés esetén, ahol a receptív partner fertőzési valószínűsége magasabb, mint 0,5%, a másik félé 0,2% Világméretű probléma? Az AIDS-t 1981-ben ismerték fel az Egyesült Államokban, 9 a betegséget okozó vírust két évvel később izolálta egy francia kutatócsoport. 10 Az eredet helyének Afrika jelölhető meg. Európába Afrikából, a Karib-térségből és Amerikából került át a kór. A gyors terjedésnek számos oka volt kétségtelen, hogy a vérkészítmények vizsgálatának elmaradása nagyban hozzájárult a betegek elszaporodásához. Napjainkban átlagosan 8500-an fertőződnek meg naponta a világon HIV-vírussal a nemzetközi AIDS-kongresszus adatai szerint. 11 A fertőzöttek száma mára elérte a t, a halálos áldozatoké a t. A leginkább érintett területek az afrikai országok, de kór rohamosan terjed a világ minden táján. 2. ábra: HIV-fertőzöttek száma a világon 12 Sajnos azt is meg kell állapítanunk, hogy egyre fiatalabb korosztálybeliek közül kerülnek ki a fertőzöttek, a betegek és a halottak. 7 Global Facts and Figures AIDS Count, Bánhegyi D. Tóth Füst, 2001, valamint Módszertani levél a humán immundeficiencia vírus fertőzésről és a szerzett immunhiányos szindrómáról. 9 Los Angelesben és San Franciscóban. 10 A retrovírus felfedezése Luc Montagnier és Robert Gallo nevéhez fűződik. 11 Global Facts and Figures AIDS Count, Optimi nostri
6 3. ábra: A fertőzöttek megközelítőleges száma Európában 13 Magyarországon az első AIDS megbetegedést 1985-ben diagnosztizálták egy hemofiliás, vérkészítményt kapott embernél. A következő évtől kezdve hazánkban az AIDS elleni küzdelem fontos és hatékony eszközévé vált a vérkészítmények ellenőrzése. 14 Hazánkban jelenleg kb HIV-pozitív embert tartanak számon, a valóságban azonban ennek akár az ötszöröse is hordozhatja a vírust. 15 (n= 1 292) 4. ábra: A nyilvántartott magyar és külföldi személyek területenkénti megoszlása Füst, 1991, Hazánk a nemzetközi összehasonlításban még így is a kevésbé fertőzött országok közé tartozik. 16 EPINFO, 15. évfolyam 31. szám, A térkép nem tartalmazza az anonim és az ismeretlen lakhelyű fertőzötteket. 221 Optimi nostri 2009
7 Év Homo/ biszexuális Heteroszexuális Egyéb 17 Ismeretlen Összesen Intravénás kábítószerhasználó I. félév Együtt táblázat: A regisztrált HIV-fertőzöttek rizikócsoportok szerinti megoszlása 18 Érdekesség, hogy az intravénás kábítószer-élvezők közötti regisztrált HIVfertőzöttek száma 30 fő alatt van. 19 Azoknak a regisztrált személyeknek a száma, akik már az AIDS-stádiumában vannak, meghaladja az 500-at, a valós szám azonban elérheti 2500-at is. Év 20 Homo/ biszexuális Heteroszexuális Intravénás kábítószerhasználó Egyéb 21 Ismeretlen Összesen I.félév Együtt táblázat: Az AIDS betegek rizikócsoportok szerinti megoszlása Hemofiliás, transzfúziós recipiens, materiális, anyáról magzatra vagy újszülöttre átvitt vírus. 18 EPINFO, 15. évfolyam 31. szám, EPINFO, 15. évfolyam 31. szám, A megbetegedés éve. 21 Hemofiliás, transzfúziós recipiens, materiális, anyáról gyermekre vagy újszülöttre átvitt vírus. 22 EPINFO, 15. évfolyam 31. szám, Optimi nostri
8 Homo/ Intravénás Heteroszexuális 24 Ismeretlen Összesen Év 23 biszexu kábítószerhasználó Egyéb ális I. félév Együtt táblázat: Az AIDS-ben meghaltak rizikócsoportok szerinti megoszlása 25 III. A HIV-fertőzötteket érintő jogi szabályozás történeti tapasztalatai Sokan hivatkoznak a nemi úton terjedő betegségek közegészségügyi megközelítési módjaira mint az AIDS elleni harc fontos, példaadó előzményeire. Valóban lényeges hasonlóságok fedezhetők fel az AIDS és az egyéb, nemi úton terjedő betegségek között, azon túlmenően is, hogy a kórokozókat szexuális érintkezés közvetíti. E párhuzamok fényében a nemi betegségek kordában tartására irányuló társadalomtörténet sok adalékkal szolgálhat a jelenlegi járvány megítéléséhez. 26 Azt is látni kell azonban, miben különbözik a HIV más vírusoktól. A HIV esetében a fertőzöttség a beteg élete végéig tart, és a fertőzőképesség gyógykezeléssel sem szüntethető meg. Ezért eltérően például a szifilisztől a korai diagnózis és az időben megkezdett terápia a fertőzés átvitelét nem akadályozza meg. A HIV fertőzés nagy valószínűséggel AIDS kialakulásához vezet, s bár a korai kezelés javíthatja az életkilátásokat, mégis letális kimenetelű. 27 A közösség egészségét akkor kezdték jogi szabályozással védeni, amikor felismerték, hogy nem csak az egyén személyi, vagyoni viszonyainak rendezésére és megóvására van szükség, hanem a közösség is igényt tart a jog által biztosított védelemre. 28 Zehery Lajos is leírta, hogy a közegészség védelmét elsősorban a közigazgatási szabályok látták el. 29 Az élet azonban hamar rámutatott, hogy a szabályozás módja és mértéke nem volt megfelelő. Vámbéry Ármin így vélekedett a korabeli helyzetről: Nem túlzás, ha azt állítjuk, hogy a jognak az állategészségügyre 23 Az elhalálozás éve. 24 Hemofiliás, transzfúziós recipiens, materiális, a magzat vagy újszülött anyáról való megfertőzése. 25 EPINFO, 15. évfolyam 31. szám, Brandt, 1994, Balogh, 2001a, Balogh, 2001a, Zehery, 1941, Optimi nostri 2009
9 vonatkozó szabályai körültekintőbbek és kimerítőbbek, mint azok, amelyek az emberek egészségét oltalmazzák. 30 A betegségekkel való megfertőzés jogi szempontból két vonalon vizsgálható: egyrészt az egyén, másrészt a közösség szempontjából. 31 A járvány keltette félelem és a nyilvánvaló veszélyek hatására megfogalmazódott a gondolat, hogy kényszerű jellegű közegészségügyi beavatkozásra van szükség. 32 A közegészségügy rendezéséről szóló évi XIV. törvény a,,bujakórt is a ragályos betegségek közé sorolta, és a benne szenvedőket gyógykezelés alá vetette. 33 Ugyanezen törvény 91. -a előírta a prostitúció rendeleti úton való szabályozását mely egyébként csak évtizedekkel később valósult meg. Később már a büntetőjog eszközrendszeréhez folyamodtak a járványok megelőzése végett. Fontos említést tenni például a Csemegi-kódex áról, amely a következőképp hangzott: Aki ragályos betegség idején, a továbbterjedésnek megakadályozása végett elrendelt zár-, vagy egyéb felügyeleti szabályokat megszegi: hat hónapig terjedhető fogházzal büntetendő. Ha pedig valaki a zár-, vagy felügyeleti szabályok megszegésének következtében, a ragályos betegséget megkapta: a megszegő három évig terjedhető fogházzal büntettetik. Hozzá kell tenni, hogy ez a szakasz a nemi betegségekre nem vonatkozott. Az ilyen jellegű kórokkal kapcsolatosan kezdetben represszív jellegű eszközöket használtak, a prevenció gondolata csak későn jelent meg. Egy 1927-ben hatályba lépett rendelet 35 kimondta, hogy nemi beteg prostituált nőnek és nemi beteg férfinak kéjnővel intim viszonyba kerülni tilos. Büntetés kiszabásának azonban csak akkor volt helye, ha a cselekmény elkövetője a betegségről tudott vagy tudnia kellett volna, a felelősségre vonás másik feltétele pedig a tényleges megfertőzés volt. A nemi betegséggel való megfertőzést a joggyakorlat e korban már testi sértésként értékelte. IV. A hatályos jogi háttér A HIV fertőzés és az AIDS általánosságban vett jogi vonatkozásainak vizsgálata a dolgozat témáját tekintve megkerülhetetlen. Az alkotmányjogi vizsgálattól, valamint a járványügyi szabályok részletes bemutatásától azonban terjedelmi okokból eltekintek, e témákat csak oly mélységben érintem, amennyiben ismertetésük a büntetőjogi megközelítés szempontjából elengedhetetlen. 1. HIV/AIDS és az alapjogok A büntetőjog szükségszerűen valamilyen alkotmányos alapjogot korlátoz. A Magyar Köztársaság Alkotmánya értelmében minden embernek joga van az élethez és az 30 Vámbéry, 1917, Balogh, 2001b, Brandt, 1991, évi XIV. törvény, évi V. törvénycikk /1926. BM rendelet. Optimi nostri
10 emberi méltósághoz, 36 s az Alkotmánybíróság értelmezése szerint az emberi méltóság egyik fő tartalma az önrendelkezési jog. 37 Ez utóbbinak szintén több összetevője lehet. A szexuális önrendelkezési jog merül fel először. Mindenki megválogathatja szexuális partnereit, szokásait, dönthet arról, hogy védekezik-e, s ha igen, mi módon. Pontosan emiatt kényes és érdekes kérdés az óvszerhasználat problémája. Kötelezővé tenni a gumióvszer használatát a HIV-fertőzöttek számára képtelenségnek, s nem utolsó sorban élénk beavatkozásnak tűnik az egyén magánszférájába. Meg kell persze emlékeznünk az egyéni jogokkal szemben a közösség érdekeiről is, de vajon összhangban állna-e az intimszférába való ilyen mértékű beavatkozás a XXI. század jogi kultúrájával? Érdemes feltenni azt a kérdést is, hogy az óvszerhasználatra kötelezést nem lehet-e merényletnek minősíteni a szerelmesek emberi jogai ellen, akik szemében a nemi örömszerzés fenyegető ellensége a bizalomhiány? 38 Moncomble így vélekedik a problémáról: Ha felhúzzuk/felhúzatjuk [az óvszert], akkor óhatatlanul számolunk a harmadik személy, a szerető árnyképével, mely a kapcsolatra vetül. Az óvszerhasználat a hűtlenség áttételes bevallása, a hűtlenség lehetőségének elfogadása, az előkészületnek láthatóvá tétele, májfolt az eszménykép arcán. 39 E kérdések egy része persze más színben tűnik fel, amennyiben a fertőzött partner bevallja a másik félnek, milyen kockázatokkal jár az együttlétük, a mai társadalmi légkörben azonban sajnálatos módon nem ez az átlagos. Megállapítható, mindenkinek magának kell ügyelnie arra, hogy életének legintimebb területein a lehető legbiztonságosabb környezetet alakítsa ki önmaga számára. Az önrendelkezés elvéből vezethető le a magánszférához, illetve a személyes adatok védelméhez való jog is. 40 Mindenkinek joga van a rá vonatkozó személyes adatokat és egészségügyi információkat titokban tartani mások előtt. A testi integrációhoz való jog pedig ami szintén az önrendelkezési jog része, azt is jelenti, hogy egy ember eldöntheti, végez-e például HIV-tesztet. 41 E főszabály alól néhány későbbiekben ismertetésre kerülő kivétel létezik csupán A HIV-fertőzés járványügyi megközelítése Arra, hogy valamely ország milyen megoldásokat választ a fertőző betegségek, így az AIDS-probléma kezelésére, két fő megközelítési mód lehetséges. A hagyományos modell a közegészségügyre és a biztonságra helyezi a hangsúlyt, ezért kötelező 36Alkotmány, 54. (1) bekezdés: A Magyar Köztársaságban minden embernek veleszületett joga van az élethez és az emberi méltósághoz, amelytől senkit sem lehet önkényesen megfosztani. 37 8/1990. (IV. 23.) AB határozat. 38 Beauchamp, 1994, Moncomble, 1994, Alkotmány 59. (1) bekezdés. 41 Eütv. 54. (5) bekezdés: A (4) bekezdésben meghatározott eseteken kívül szűrés keretében HIV ellenanyag vizsgálat kizárólag a vizsgált személy, vagy a nevében e törvény szerint nyilatkozattételre jogosult személy beleegyezése alapján végezhető. 42 Eütv. 54. (4) bekezdés. 225 Optimi nostri 2009
11 intézkedéseket tart szükségesnek. A modern felfogás pedig az önrendelkezési jog és magánélethez való jog tiszteletben tartásán alapul. 43 A hagyományos járványügyi megközelítés 44 a fertőzött személyek azonosításán, nyilvántartásba vételén, a fertőzött személyek kapcsolatainak felkutatásán és elkülönítésén, az elkülönítettek meggyógyításán alapszik. A HIV/AIDS speciális jellege folytán kétséges a modell alkalmazhatósága és alkalmassága. 45 A másik, a HIV/AIDS vonatkozásában haladó járványügyi szemlélet figyelembe veszi, hogy egyes különösen veszélyeztetett csoportok tagjai 46 meglehetősen bizalmatlanok az állammal szemben és a hatóságilag kikényszeríthető járványügyi intézkedések nem erősítik bennük az együttműködési hajlamot. Az új járványügyi modell épp ezért az együttműködés elvén alapul és olyan megoldásokat javasol, melyek a lehető legszűkebb körben érintik az egyén jogait. 47 A HIV/AIDS-re vonatkozó szabályozás alapdilemmája, hogy a fertőzés illetve megbetegedés a jogi szabályozást tekintve beilleszthető-e a fertőző betegségek általános rendjébe, vagy sajátosságai teljesen önálló szabályozást indokolnak. Hazánkban, 1988-ban a választás az önálló szabályozásra 48 esett, ugyanakkor a vonatkozó egészségügyi szabályok szerint a HIV-fertőzés esetén is a fertőző megbetegedésekre általában vonatkozó rendelkezéseket kell alkalmazni. 49 Az AIDS-re vonatkozó jogi szabályozás örök kérdése továbbá a kötelező vagy önkéntes szűrés. A kötelező HIV-teszt sérti az érintett önrendelkezési jogát, valamint a tájékozott beleegyezéshez 50 való jogot. A tájékozott beleegyezés megadása, illetve megtagadása a beteg joga, tehát le is mondhat róla. Vannak azonban esetek, mikor a beteg kérésére sem lehet eltekinteni az informálásról. 51 Így például fertőző betegségek esetén, ahol a beteg életmódja, viselkedése nagymértékben befolyásolja a fertőzés terjedését. 52 Magyarországon fő szabály az anonim szűrés, azonban a kötelező szűrővizsgálati kör szélesebb, mint amit a nemzetközi ajánlások tartalmaznak. Az egészségügyről szóló törvény szerint 53 az egészségügyi hatóság külön rendelkezése nélkül is HIV ellenanyag vizsgálatnak köteles magát alávetni, illetve ilyen célú vizsgálatot a levett vizsgálati anyagból eltűrni az a személy, aki foglalkozása, önkéntes munkavégzése keretében, vagy jövedelemszerző tevékenysége során saját vére vagy váladéka útján a vírust 43 Balogh, 2003, A modellt a XIX XX. század fordulóján dogozták ki. 45 Csernus, 2003, Kábítószert fogyasztók, homoszexuálisok stb. 47 Évek óta e modell hatékonyságát hangsúlyozza az ENSZ, UNAIDS, WHO és az Európa Tanács is. 48 Az azóta a 27/2002. (VI. 28.) AB határozattal, formai alkotmányellenesség miatt megsemmisített 5/1988. SZEM rendelettel. 49 Ennek indokát abban látják, hogy a vírus epidemiológiai kockázata ellenére vannak közös vonásai az egyéb fertőző betegségekkel. 50 Az informed consent az elmúlt 30 év bioetika irodalmában előszeretettel alkalmazott kifejezés /2002. (XII. 28.) EszCsM rendelet 5. (4) bek. 52 Dósa, 1996, Eütv. 59. (4) bek. Optimi nostri
12 más személynek továbbadhatja, illetve más személyek vérével és váladékával fertőződhet, Így a 18/2002 (XII. 28.) EszCsM rendelet pontosítása szerint 54 akik HIV fertőzött egészségügyi dolgozók által nem végezhető invazív 55 beavatkozásokat végeznek, vagy akik a foglalkozásuk gyakorlása, illetve egyéb jövedelemszerző tevékenységük során ide nem értve az egészségügyi dolgozók által az egészségügyi szolgáltatások nyújtásával vagy annak érdekében végzett tevékenységet rendszeresen vagy esetenként az emberi vérrel, illetőleg a fertőzés átvitelére alkalmas emberi ondóval, illetve hüvelyváladékkal közvetlen érintkezésbe kerülhetnek. akik HIV fertőzött egészségügyi dolgozók által nem végezhető invazív beavatkozásokat végeznek. Továbbá: a véradásra donorként jelentkező, és a véradásban való részvételre alkalmas személy, saját anyatejét más számára adományozó nő, a szerv-, szövetátültetés céljából szervet, szövetet adományozó vagy a kivétel ellen életében tiltakozó nyilatkozatot nem tett személy, nemi erkölcs elleni bűncselekmény, kábítószerrel való visszaélés, illetve személy elleni erőszakkal, vagy személyi sérülés okozásával elkövetett bűncselekmény elkövetésével gyanúsított, illetve vádolt olyan személy, aki az elkövetés során a fertőződést átadhatta vagy fertőződhetett, továbbá az ilyen bűncselekmény sértettje, amennyiben a fertőződés kockázata fennáll, az a személy, akinek vizsgálatát a bíróság a fertőzés lehetőségének tisztázása érdekében elrendelte, akit külön törvény alapján erre köteleztek, például: a prostituáltak a donor, aki mesterséges megtermékenyítés céljára, illetőleg reprodukciós eljárás céljából spermát ajánl fel külföldről érkező személyek, ha huzamos tartózkodási illetve bevándorlási engedélyre tartanak igényt. 56 E rizikócsoportokon kívül szintén kötelesek magukat alávetni a vizsgálatnak, akiknél az orvos HIV-fertőzés gyanúját észleli. Vannak olyan személyek is, akik nem kötelezhetők HIV-teszt végzésére, de mivel fokozottabb veszélynek vannak kitéve, nekik az egészségügyi szolgáltató a vizsgálat elvégzését felajánlja. 57 Ilyen rizikócsoportba 58 tartoznak különösen /2002 (XII. 28.) EszCsM rendelet 1. (1) bek. 55 Invazív az a testbe behatoló beavatkozás, aminek a kockázata nem elhanyagolható /1998. (VI. 3) NM rendelet, és 18/2002. (XII. 28.) ESzCsM rendelet /2002. (XII. 28.) ESzCsM rendelet Van olyan vélemény is, mely szerint félrevezető rizikócsoportokról beszélni. Ez szükségképpen ahhoz a magabiztos hithez vezet, hogy az AIDS-et mindig csak mások kapják meg. (Weeks, 1994, 89.) 59 18/2002. (XII. 28.) ESzCsM rendelet 9. (3) bek. 227 Optimi nostri 2009
13 a HIV-fertőzöttek szexuális partnerei, nemi betegek és partnereik, HIV-vel fertőzött nő vérszerinti gyermeke, kábítószerfüggők, kötelező szűrővizsgálat elvégzését indokolttá nem tevő bűncselekmény elkövetése miatt büntetés-végrehajtási intézetben, illetve rendőrségi fogdában előzetes letartóztatásban lévő vagy szabadságvesztés büntetésüket, illetve javítóintézeti nevelésüket töltő személyek. A vizsgált személy nevét, lakcímét és TAJ számát kötelező szűrővizsgálat esetén, valamint ha azokat a vizsgálatban részt vevő személy egyébként rendelkezésre bocsátotta, az orvos rögzíti, és a vért a szűrővizsgálatot végző laboratóriumba küldi a kísérő lappal együtt. A kísérő lap kizárólag a vizsgált személy TAJ számát, a vérvétel dátumát és kezdeményezésének módját tartalmazhatja. Amennyiben az érintett személy anonim szűrővizsgálat keretében vesz részt szűrővizsgálaton, a vizsgálatra jelentkezőt az első vérvételt megelőzően az egészségügyi szolgáltató azonosítási jellel, valamint azonosítási számmal látja el. Az azonosítási jelet és az azonosítási számot az egészségügyi szolgáltató a vizsgált személyről felvett egészségügyi dokumentációban rögzíti, egyidejűleg az azonosítási jelet és azonosítási számot tartalmazó igazolást átadja a kérelmezőnek A releváns adatkezelési szabályok A HIV-pozitivitás csak több, egybehangzó pozitív eredmény alapján jelenthető ki. Így, ha az első teszt pozitív, végezni kell verifikációs 61 vizsgálatot. A megerősítő szűrővizsgálat negatív eredménye esetén az egészségügyi szolgáltató amennyiben azok rendelkezésre állnak a vizsgált személy egészségügyi, illetőleg személyazonosító adatait a nyilvántartásból haladéktalanul törli. Megerősítetten pozitív szűrővizsgálati eredmény esetén a vérvételt végző orvos az egészségügyi és a hozzájuk kapcsolódó személyes adatok védelméről szóló évi XLVII. törvény 10. (1) bekezdése alapján értesíti a fertőzött személy gondozásba vételére a jogosult egészségügyi szolgáltatót, amely a fertőzött személyt a lelet kézhezvételétől számított egy héten belül gondozásba veszi. A gondozásba vételről az értesítést zárt borítékban, tértivevényes küldeményként kell megküldeni, biztosítva azt, hogy az értesítésből a címzetten kívül más személy számára ne tűnjön ki a küldemény tartalma, és azt a címzetten kívül más személy ne vehesse át. A gondozó orvosa a fertőzött személyt, illetve törvényes képviselőjét tájékoztatja a vizsgálati eredményről és az ezzel kapcsolatos tudnivalókról. Egyidejűleg átadja a fertőzés terjedésének körülményeiről, a terjedés megakadályozása érdekében betartandó magatartási, életmódbeli szabályokról, átadja a rendszeres orvosi ellenőrzés szükségességéről szóló írásos tájékozatót, valamint a HIV fertőzöttség tényét 60 18/2002. (XII. 28) ESzCsM rendelet, Megerősítő vizsgálat. Optimi nostri
14 bizonyító orvosi igazolást. A tájékoztató és az orvosi igazolás átvételét a gondozásba vett személy, illetőleg törvényes képviselője aláírásával igazolja. 62 Ez az eljárás témám szempontjából azért bír relevanciával, mert segítheti a későbbi esetleges nyomozást, hiszen az aláírt dokumentáció bizonyítékul szolgál arra, hogy az érintett tudott a fertőzöttségről. Az ide vonatkozó jogi szabályozás további érzékeny pontja a diagnosztizált HIVfertőzés jelentési rendje. A fertőzöttek regisztrációs rendszerére az államok többségében az anonim nyilvántartás vezetése jellemző, mely elsődlegesen a járványügyi adatgyűjtést szolgálja. Magyarországon kötelező bejelentési rend működik, az anonimitás elve a közegészségügyi érdekre hivatkozva megkerülhető. Csernus Ágnes véleménye szerint 63 a fertőzöttek név szerinti azonosításának csak akkor lenne értelme, ha az érintetteket meg lehetne gyógyítani, vagy abban az esetben, ha a köznapi érintkezés során elkapható betegségről lenne szó. 4. Kétségek a közigazgatási szabályokkal kapcsolatban Kötelező tartalmú hatósági intézkedések alkalmazására nyilvánvalóan csak azonosítható személyek esetében lehet szó. Ráadásul a szabályozás során nem dolgozták ki alaposan a fertőzött személy kötelezettségeit, így az sincs rögzítve, kinek, mely esetekben kell elárulnia a fertőzöttség tényét. Nem véletlen, hogy a fertőzöttek többsége a titkolózás mellett dönt. A történelem során jól megfigyelhető, a megoldhatatlan, vagy megoldhatatlannak tűnő járványokra mindig a kirekesztés volt a reakció. Jól érzékelteti egy, a járvánnyal szemben védtelen, kiszolgáltatott társadalomnak ezt a fajta típusos reakcióját a nigériai Tiv törzs egyik tagjának mondata. Az illető arról mesélt egy antropológusnak, hogy pusztított náluk a himlő, s így fogalmazott: Ki ne ismerné a rettegést, a halált és a gyűlöletet, amit elszabadít. 64 Kijelenthető, hogy helytelen minden olyan szabályozási struktúra, amely a HIV/AIDS túlzott egyéniesítésével tovább generálná az egyébként is komoly társadalmi félelmeket, megalapozatlanul diszkriminálva a jelenséget. 65 Minél inkább erőlteti a jog a fertőzöttek pontos azonosítását, a potenciális fertőzöttek annál inkább kerülni fogják a szűrőhelyeket, mert egyrészt tartanak a HIV-pozitivitással járó hátrányos megkülönböztetéstől, másrészt attól, hogy ha egyszer a hatóságok látókörébe kerülnek, akkor gyakorlatilag bármilyen kényszerintézkedést alkalmazhatnak majd velük szemben. A félelem annyiban nem megalapozatlan, hogy sajnos a járványügyi intézkedés ellen hatékony jogorvoslatra nincs mód. 66 A magántitok és a személyes adatok védelmének joga alapján természetesen másról semmiképp nem lehet azt a bizalmas adatot közölni, hogy HIV-fertőzött. Az orvos sem járhat el így, hisz köti a titoktartási kötelezettség. 67 Ennek is van viszont korlátja /2002. (XII. 28) ESzCsM rendelet, Csernus, 2003, Goudsblom, 1994, Ujhelyi Schlammadinger, 66 Csernus, 2003, Etikai kódex pont, Magyar Orvosi Kamara, 229 Optimi nostri 2009
15 Ez pedig egy jogállamban a közérdek. Már Zehery is leírta, 68 hogy az orvosi titoktartási kötelezettség semmiképp nem szolgálhat arra, hogy a fertőzőképes betegek az orvosi titoktartással visszaélve, illetőleg annak leple alatt büntetlenül közegészségellenes ténykedést fejthessenek ki. A kötelező jellegű intézkedések gyakran azért váltanak ki kritikát, mert működtetésük az alapvető szabadságjogokat sérti. Mérlegelni kell az alkotmányjogi kérdést: ér-e vajon annyit a köz egészségének hozadéka, mint a szabadságjogok területén fizetendő ár? 69 Az ember társadalmi lény, nincsenek korlátlan jogai. Meg kell találni a helyes egyensúlyt az egyén jogai és a köz jogai közt persze mindig ez a legnehezebb. V. HIV-vírussal való megfertőzés a büntetőjog tükrében 1. Alapvetés A büntetőjog feladata az emberek együttélésének védelme. Szakaszai nem szabályoznak életviszonyokat, hanem a más jogágakban szabályozott életviszonyokat, jogviszonyokat oltalmazzák. 70 A büntetőjog a társadalmi kontroll részterületeként a társadalomvédelmi feladatot egyrészt a jogsértések tiltásával és szankcionálásával szolgálja, s ennyiben represszív jellegű. Másrészt az anyagi büntetőjogi pönalizálásnak önmagában is van jogsértéseket megelőző, preventív jellege, s e két funkció egységet alkot. 71 A HIV-fertőzéssel kapcsolatban megállapítható, hogy a preventív funkció az elsődleges. Nem felejthetjük el azonban a büntető jelleget sem, hisz a társadalom igényt tart arra, hogy bűnhődni lássa azokat a személyeket, akik betegségüket felhasználva követnek el bűncselekményeket. Sőt, egyeseknek még a büntetőjogi felelősségrevonás sem lenne elég a represszív intézkedések hívei a kollektív önfenntartási ösztön nevében e járvány kitörését gyakran a darwini világnézet helyességének bizonyítékaként értelmezik. 72 Oda kell tehát figyelni a kockázatokra is. Sajnos lassan eljuthatunk arra a pontra, hogy a másik embert potenciális fenyegetésnek fogjuk tekinteni. A tömeges felvilágosító kampányok, amelyek óvatosságra intenek, a bizalmatlanság légkörét alakíthatják ki s így egy zárt társadalomhoz térünk vissza mondja Hintermeyer. 73 Nem vitatva e megállapítás relatív helytállóságát, úgy vélem, a szerző által kinyilvánított vélemény nem veszi figyelembe a felvilágosítás nyújtotta pozitívumokat, s helytelenül csak az esetleges negatív hatásokkal számol. Természetesen, e kérdés megválaszolása nem jogi, hanem szociológiai kihívás. Füst György megállapítása szerint 74 a megelőzéshez elsősorban az emberek megrögzült magatartásának megváltoztatására van szükség. Az emberi természet 68 Zehery, 1941, Brandt, 1994, Belovics Békés Busch Gellér Margitán Molnár Sinku, 2006, Nagy, 2004, Pollak, 1994, Hintermeyer, 1994, Füst, 1991, Optimi nostri
16 eredendő romlottságának büntetőjogi korrekciója egy olyan koncepció, amely az emberi civilizációval egyidős, egyéb áldozat nélküli vagy konszenzuális bűncselekmények (pl. a homoszexualitás, a szerencsejáték, a prostitúció, droghasználat) kriminalizációjához vezetett a modern korban. 75 A módszer (a büntetőjog igénybevétele) tehát nem új jelenség, a kérdés az, hogy helyes-e és célravezető-e ez az út. Balogh Ágnes szerint 76 az AIDS elleni harc globális stratégiájában, amely a megelőzést, az érintetteknél a személyes és szociális következmények csökkentését és a nemzetközi kooperációt célozza, a büntetőjog eszközeinek bevetése nem problémamentes, mivel fennáll a veszélye annak, hogy a büntetőjogi eszközök elhamarkodott és differenciálatlan bevetése a szankciókon túl eljárásjogi kényszerjogosultságokhoz vezet. Egy 2002-ben megjelent cikk 77 felteszi azt a kérdést is, hogy vajon a kriminalizálás nem fogja-e elősegíteni az egyes csoportok diszkriminációját? Példaként hozhatjuk éppen Angliát és Wales-t, ahol egyelőre kizárólag menekültek ellen emeltek vádat HIV-vel való fertőzés miatt Szükséges és arányos? Jogállamban az ember magánszférájába való beavatkozás csak abban az esetben megengedett, amennyiben az a közérdek védelméhez elengedhetetlen. A beavatkozásnak szükségesnek és arányosnak kell lennie, tehát a korlátozott alapjognak egyensúlyban kell lennie az elérni kívánt céllal. Az állam akkor nyúlhat az alapjog korlátozásának eszközéhez, a büntetendővé nyilvánításhoz, ha más alapvető jog védelme vagy érvényesülése ezt feltétlenül megkívánja. Az Alkotmánybíróság 30/1992. (V.26.) határozata szerint: Az alapjog korlátozásának alkotmányosságához nem elegendő, hogy az másik alapjog vagy szabadság védelme vagy egyéb alkotmányos cél érdekében történik, hanem szükséges, hogy megfeleljen az arányosság követelményeinek: az elérni kívánt cél fontossága és az ennek érdekében okozott alapjogsérelem súlya megfelelő arányban legyen egymással. A törvényhozó köteles az adott cél elérésére alkalmas legenyhébb eszközt alkalmazni. Alkotmányellenes a jog tartalmának korlátozása, ha az kényszerítő ok nélkül, önkényesen történik vagy ha a korlátozás súlya az elérni kívánt célhoz képest aránytalan. Mint ahogy arról már korábban szó volt, a büntetőjog csak végső eszközként vehető igénybe és csak akkor, ha az igénybevétel szükséges, és akkor is csak az arányosság keretein belül Sárosi, 2007, Balogh, 2003, Criminalisation of HIV Transmission in Europe, Weait Azad, 2005, E szubszidiaritást szokták az arányosság alkotmányos rangú alapelvének büntetőjogi változataként is emlegetni. 231 Optimi nostri 2009
17 3. Büntetőjog alkalmasságának megítélése a HIV-vírussal való megfertőzés kapcsán De vajon alkalmas és szükséges-e a büntetőjog az AIDS-betegek, a HIV-pozitívak valamint az ún. rizikócsoportok, és a társadalom azon része közötti konfliktus fennállására, melyek nem hordozzák a vírust? Becker a büntetőjog szerepét az AIDS elleni küzdelemben megkérdőjelezi. 80 Álláspontja szerint a szexuális magatartásokat nem lehet egyik napról a másikra megváltoztatni, hanem az ilyen változtatásokat meg kell tanulni. Ezek azonban véleménye szerint pszichológiai-orvosi problémák, amelyek megoldását csak nehezíti a büntetőjog bevonása. Magyarországon a TASZ képviseli (többek közt) azt az álláspontot, miszerint káros a HIV-fertőzés átadásával kapcsolatban a büntetőjogi szankcionálás, mivel így a fertőzötteknek nem lenne érdeke a szűrésen való részvétel. 81 Ezért, illetve, mert az esetek többségében az in dubio pro reo elve alapján nem bizonyítható a szándékos megfertőzés, Becker szerint a büntetőjog alkalmazásáról le kellene mondani. 82 Véleményem szerint nem feltétlenül kell elvetni a ius poenale létjogosultságát e körben. Kevés számú pozitív lehetőség hiányában mérlegelnünk kell a végső eszközök igénybevételét is, legalább is a bűnös szándékú megfertőzésekre mindenképpen. 4. A cselekmény minősítése Magyarországon és külföldön Összességében megállapítható, hogy a kérdés büntetőjogi rendezésére három modell alakult ki: 83 egyes államok közegészség elleni bűncselekménynek tekinti a szándékos HIV-átvitelt (ezen belül pl. nemi betegség terjesztésnek, vagy különálló tényállásnak), 84 másutt testi sértésként (vagy annak kísérleteként) kezelik, 85 a harmadik modell szerint pedig élet elleni bűncselekménynek tekintik Becker, 1998, Hazafi, 2003, Becker, 1998, Criminalisation of HIV Transmission in Europe, A Rapid Scan of the Laws and Rates of Prosecution for HIV Transmission within Signatory States of the European Convention of Human Rights, Például Svájc, Ausztria, Hollandia. 85 Például Magyarország, Anglia, Németország. 86 Például Franciaország, Finnország, Svédország. Optimi nostri
18 233 Optimi nostri 2009
19 IV. A HIV-fertőzés mint testi sértés 1. Hazai esetek és jogi megítélésük Magyarországon négy olyan esetről tudunk, 1 amikor büntetőeljárás indult valaki ellen HIV-vírussal való megfertőzés miatt ben egy férfi ellen indult eljárás súlyos egészségromlást okozó testi sértés kísérlete miatt, az eljárás során azonban kiderült, hogy a fertőzés átadása nem történt meg, illetve maguk a partnerek is tudtak a férfi HIV-fertőzöttségéről. Az eljárás vádemelés nélkül zárult. 2 Egy másik ügyben, 2000-ben indult eljárás egy pornószínész ellen, életveszélyt okozó testi sértés miatt, de a nyomozás során nem találtak a nyomozók olyan személyt, akinek átadta volna a fertőzést, így az ügyészség bűncselekmény hiányában megszüntette az eljárást. 3 A harmadik esetben a sértett is HIV-pozitív volt, viszont a vírus egy másik válfajával volt megfertőződve, így a fertőzést nagy valószínűséggel nem a gyanúsítottól kapta meg. Az ügyészség vádemelés nélkül zárta le az ügyet. 4 A legfrissebb ügyben már ítélet is született: a bíróság bizonyítottság hiányában mentette fel a vádlottat a súlyos egészségromlást okozó testi sértés vádja alól. 5 A másodfokú bíróság 2009 áprilisában megalapozatlanság miatt hatályon kívül helyezte a Budapesti Központi Kerületi Bíróság ítéletét, s új eljárásra utasította azt. Sokak véleménye szerint jogerős ítéletet majd csak a Legfelsőbb Bíróságon fog születni. Hazánkban tehát súlyos egészségromlást, maradandó fogyatékosságot, ill. életveszélyt okozó testi sértés vádjának terhe nehezedik arra, aki ilyen jellegű cselekményt követ el. 6 Jelenleg úgy tűnik, ez a gyakorlat nem hatékony. Miért van ez így? 2. Testi sértés: érvek és ellenérvek 2.1. A jogi tárgy A testi sértési tényállásoknak a HIV fertőzés eseteiben történő alkalmazhatóságával kapcsolatban kijelenthető, hogy e deliktumok esetén a védett jogi tárgy más személy testi épsége, 7 és egészsége. 8 Büntetőjogi értelemben a testi épség és egészség az a fizikai júniusi állapot. 2 Hazafi, 2003, 6. 3 Magyar Hírlap, , 6. 4 Hazafi, 2003, Btk (4) bekezdés: Bűntettet követ el, és egy évtől öt évig terjedő szabadságvesztéssel büntetendő az elkövető, ha a testi sértés maradandó fogyatékosságot vagy súlyos egészségromlást okoz, illetőleg, ha a súlyos testi sértést különös kegyetlenséggel követi el. (5) A büntetés két évtől nyolc évig terjedő szabadságvesztés, ha a testi sértés életveszélyt vagy halált okoz. 7 Az emberi test épsége azt jelenti, hogy az emberi test szervei helyesen működnek és a sejtektől egészen az életfontosságú szervekig sértetlenek. 8 Az egészség a testet alkotó anatómiai és biológiai szervek és egységek helyes funkcionálását jelenti. Optimi nostri
20 és szellemi állapot, amelyben a sértett az ellene elkövetett bűncselekményt megelőzően volt. Kétségtelen, hogy a HIV/AIDS ezt a jogi tárgyat veszélyezteti. Ha az AIDS betegség kitör, a jogi tárgy valóban sérül. Mint ahogy azonban arról már szó volt, a kór kitöréséig hosszú évek telnek el. Ha már a puszta fertőzést is egészségsértésként ismerjük el, az azt jelenti, hogy a fertőzést betegségnek minősítjük, anélkül, hogy a testileg érzékelhető eredmény bekövetkezne. Bár e megoldás első ránézésre idegennek tűnhet, megítélésem szerint komoly érvek szólnak mellette. Az orvostudomány mai állása szerint a kórlefolyás úgy néz ki, hogy a fertőzés testbe kerülését követően kialakul az ARC, 9 majd az AIDS, amely halálhoz vezet. Az áldozat testi állapotában már a fertőzéssel megkezdődik, megnő a megbetegedés kockázata, 10 s ez már a fertőzésnek önmagának az egészségkárosodásként történő besorolása mellett szól. A Német Szövetségi Bíróság (BGH) az első AIDS-ítéletében úgy érvelt, hogy a vírusnak a szervezetbe való belépésével a megfertőzött a maga részéről fertőzővé válik, és élete végéig az marad. Ez pedig a testi állapot olyan hátrányos megváltozásának tekintendő, amely fájdalomérzet nélküli betegségértéket ér el. 11 Bottke szerint 12 már a megfertőzés is megbélyegzi az áldozatot, aki élete végéig fertőzött lesz, leromlanak életkilátásai és egyéb kellemetlenségekkel kell számolnia. Épp ezért magát a megfertőzést súlyos testi sértésnek, míg ha az AIDS kialakulásához vezet, maradandó fogyatékosságnak kell tekinteni véleménye szerint Minősítési problémák minősített esetek Magyarországon, míg a Csemegi-kódex taxatíve határozta meg az egyes minősítő körülményeket, addig a Btk. a minősítés alapjául szolgáló eredményeket összefoglalóan mint maradandó fogyatékosságot okozó testi sértés és súlyos egészségromlást okozó testi sértést emeli ki, függetlenül attól, hogy az milyen sérülés vagy betegség következtében állott elő. 13 Az 1878-as Btk. szerint egészségsértés áldozata, aki az elkövető cselekménye révén előreláthatólag hosszú ideig tartó betegsége lett. 14 A súlyos egészségromlás hatályos jogunkban is a testi sértés egyik minősítő körülménye. A testi sértés okozásával elkövetett bűncselekmények törvényi minősítésénél a tényleges gyógytartamot kell alapul venni ennek megállapítása orvosszakértő feladata. A súlyos fokú egészségromlás a betegség tényleges gyógytartamának 15 hosszas elhúzódását, súlyos szövődményeket, illetve fogyatékosságot nem eredményező betegséget/fertőzést jelent. 16 A maradandó fogyatékosságot okozó testi sértés tényállása ezzel szemben meglátásom szerint a HIV-fertőzéses esetekben azért nem állja meg a helyét, mert hagyományosan maradandó fogyatékosság alatt a jog azt a helyzetet érti, amikor a passzív alany 9 AIDS related Complex az AIDS-hez kapcsolódó tünetegyüttes. 10 Akár 100%-ra is. 11 Balogh, 2003, Bottke, 1988, Horváth, 1965, Csemegi Kódex, 257. (3) bekezdés. 15 A tényleges gyógytartam az orvostudomány által meghatározott azon időtartam, amely alatt a sérülés, egészségkárosodás, betegség elsődlegesen meggyógyul. 16 Országos Igazságügyi Orvostani Intézet 2. számú Módszertani Levele 235 Optimi nostri 2009
18/2002. (XII. 28.) ESzCsM rendelet
KÉNYSZER(ES) INTÉZKEDÉSEK?
Csernus Eszter KÉNYSZER(ES) INTÉZKEDÉSEK? A HIV-SZÛRÉSRE, VALAMINT A HIV-POZITÍVOK GONDOZÁSBA VÉTELÉRE ÉS GYÓGYKEZELÉSÉRE VONATKOZÓ LEGFRISEBB FEJLEMÉNYEKRÔL Az Alkotmánybíróság 27/2002. (VI. 28.) számú
VISSZÁSSÁGOK AZ ANONIM HIV VIZSGÁLATOK TERÉN A TASZ Tapasztalatai
VISSZÁSSÁGOK AZ ANONIM HIV VIZSGÁLATOK TERÉN A TASZ Tapasztalatai A HIV/AIDS járvány elleni küzdelemben kiemelkedően fontos tényező a megfelelő helyzetismeret, hiszen ahhoz, hogy Magyarország hatékony
AZ ÉLETVESZÉLYT OKOZÓ TESTI SÉRTÉSSEL KAPCSOLATOS PROBLÉMÁKRÓL * TÓTH-ZSÁMBOKI JUDIT egyetemi hallgató (PPKE JÁK)
Iustum Aequum Salutare V. 2009/4. 287 310. AZ ÉLETVESZÉLYT OKOZÓ TESTI SÉRTÉSSEL KAPCSOLATOS PROBLÉMÁKRÓL * TÓTH-ZSÁMBOKI JUDIT egyetemi hallgató (PPKE JÁK) I. Bevezetés Minden társadalomnak alapvetõ érdeke,

References: bíróság 
in dubio
 bíróság 
 bíróság 
 Bíróság 
 Bíróság